
Precíziós gazdálkodás cégcsoportunk mindennapjaiban

Precíziós gazdálkodás cégcsoportunk mindennapjaiban
Precision solutions at our groups of companies
Készítette: Léber Máté, Felcsúti Letenyey Lajos Gimnázium Technikum és Szakképző Iskola, 11. osztályos mezőgazdasági technikus
Felkészítő tanárok: Kulcsár Beáta, Csiba Zoltán szakoktatók
Bevezetés: Családi vállalkozásunk filozófiája a környezettudatos, fenntartható gazdálkodás minél magasabb színvonalú művelése, mely számunkra a jövőt jelképezi. Kötelességünknek érezzük a környezetvédelemi szempontokat gazdálkodásunk során teljes mértékben figyelembe venni, ezért törekszünk a modernebb technológia alkalmazására, ismereteink, szaktudásunk folyamatos bővítésére.
Dolgozatom az alábbi kutatási kérdésekre keresi a választ egyrészt, a hozamtérképek vajon milyen jelentőséggel bírnak a differenciált kijuttatás során? Milyen korreláció figyelhető meg a differenciált kijuttatás és a környezeti terhelés csökkentése között? Az általunk használt növényvédőszerek, műtrágyák mennyiségét valóban tudjuk-e csökkenteni a precíziós megoldásokkal? Költség oldalról jelentkezik-e megtakarítás a csúcstechnológia és a hagyományos technológiával szemben, ezáltal hosszútávon a befektetésünk megtérülhet-e? Eredmények: Egy adott terület adatainak feldolgozása után, grafikon segítségével ábrázoltam, az előző években az NPK műtrágyából kijutatott fix 150 kg/ha mennyiséget sikerült átlag 120 kg/ha-ra lecsökkentenünk a tápanyagkijuttatási terv szerint, ahol az adott táblában differenciáltan szórtuk a műtrágyát. Bizonyítottam, hogy a hozamtérképek segítségével a tápanyagkijuttatás mennyiségét egyértelműen csökkenteni lehet. A precíziós gépek segítségével sikerült inputanyagot megtakarítanunk. A tápanyagkijuttatási tervnek köszönhetően a műtrágya megtakarítás jelentős, mely nagyon fontos megtakarítás ebben a gazdasági helyzetben. Az inputanyagok ára nagyon magas, és a növények bekerülési értéke az eladási ár fölött van. Mivel a piacra nincs ráhatásunk, így csak saját magunk tudunk az önköltségen csökkenteni, amíg a terméshozam és a minőség rovására nem megy. Az inputanyagok csökkentésével a környezetünket is védjük. Költségmegtakarítást vizsgáltam és Class Lexion 750TT kombájn, Horsch Leeb 5.300 VN önjáró permetezőgép megtérülését is elemeztem. Következtetések: A fejlesztésekkel a piaci kiszolgáltatottságunkat tudjuk csökkenteni, mely beruházásoknál fontos a megtérülés is. A folyamatos tanulás, a szaktudás gyors megszerzése elengedhetetlen működésünk szempontjából.



